حل ليها يديها و حط التيليفون فيديها ... مازاد معاها حتى شي هضرة قلب وجهو للجهة لاخرا و بدا كايفرك فيديه و كايزير على يديه ، خلاتو حياة و خرجات من السبيطار وقفات على برا و دوزات النمرة ديال مروى علماتها بلي غاتتعطل شوية فالرجعة حيت كاينة مع خديجة فدارهم ... خشات التيليفون فجيبها و بقات كاتتمشى و كاتفكر فهادشي لي دارت ... قالت ليه واخا ولكن كاتشوف بلي كايبحت بزاف موراها و طال الزمان ولا قصار غايحصلها مع أدم و يصدق ضارب لها كلشي فالزيرو و تصدق لا ديدي لا حب الملوك يعني تقول ليه بلي قالت ليه ديك واخا غير باش مايطرا ليه والو و يجيب سبتو عليها ولكن من واحد الناحية ... ايلا عرفات صابرين بلي حياة طايحة مع داوود غاتبدا تتعصر غير بوحدها و هادي واحد الحاجة لي حياة بااغاها .. دوراتها فبالها مزيااان و لقات بلي ماكاين باس فواحد السيمانة ولا 2 سيمانات و من بعد تكركبو ، هو ماشي اول واحد طيح معاه و هي ماكاتبغيهش اغلبية لي كانت معاهم كانت كاتكون معاهم غير على ود المصلحة و داوود ماكايفرق عليهم بوالو من غير حاجة وحدة و هي داوود كاتتعامل معاه بطبيعتها بلا ماتخبي وجهها الحقيقي عليه حيت عارفو و بغاها بيه و بفعايلها و تشيطينها